Ђурђевдан (Јанко Туфегџић)
С пролећа воде роморе,
жалну ми песму говоре:

— У росну зору Ђурђеву —
моме су коло водиле,
раним се биљем китиле
и прве руже носиле,
да буду једре, румене.

Кад петли негде у селу —
послаше поздрав ширином,
венча се млада с дубином
прекрасна мома Мирјана, —
Што нема никог од рода,
— — — — — — — — — —
Мирјано душо, Мирјано...

Извор 
1928. Живот и Рад. Година 1, књ. 1, свеска 2, стр. 137.

Јанко Туфегџић